Hy het Dinsdag aan Maroela Media gesê Sawyer se werkers het die oggend onraad vermoed toe hy nie soos oudergewoonte vir hulle die hek van sy plaas oopgemaak het nie. “Hulle het boonop deur die hek gesien sy slaapkamervenster is stukkend, en het my kom roep,” het Ambrosius bygevoeg.
“Ek het saam met die polisie in die huis ingegaan en gesien sy slaapkamer is geplunder. Die gordyne het ook op die grond gelê. Die kamer was baie deurmekaar. Ek het dadelik so ongemaklike gevoel gekry. Ons het Tom se liggaam onder die gordyne langs sy bed aangetref. Sy hande was agter sy rug vasgemaak.”